./data/phi1351/phi005/phi1351.phi005.perseus-lat1.xml
addidit praecepta (etenim aderat Meherdates), ut non dominationem et servos, sed rectorem et civis cogitaret, clementiamque ac iustitiam, quanto ignota barbaris, tanto laetiora capesseret  hinc versus ad legatos extollit laudibus alumnum urbis, spectatae ad id modestiae: ac tamen ferenda regum ingenia neque usui crebras mutationes  rem Romanam huc  satietate gloriae provectam ut externis quoque gentibus quietem velit  datum posthac C  Cassio, qui Syriae praeerat, deducere iuvenem ripam ad Euphratis